Valdas Dabkus

Valdas Dabkus (g. 1984 m. kovo 26 d. Kaune) – Lietuvos krepšininkas, rungtyniaujantis Utenos „Juventus“ komandoje.

Profesionalo karjerą pradėjo „Žalgirio“ dublerių komandoje 2001 m., 2002 m. vasarą perėjo žaisti Floridos „Air Academy“, kur žaidė iki 2003 m. sausio. 2003 m. sausio-vasario mėnesiais žaidė Kauno „TOPO Centro-Atleto“ komandoje, vėliau perėjo į Vloclaveko „Anwil“, kur žaidė iki 2003 m. gruodžio mėnesio, kai perėjo į Varezės „Metis“. Nuo 2005 m. vasario žaidė Liepojos „Livu Alus“. 2006 m. perėjo į Kauno „Atletą“. 2008 birželio mėn. pradžioje pasirašė vienerių metų sutartį su Kėdainių klubu.http://www.infobasket.lt/naujienos-v-dabkus-sukirto-rankomis-su-nevezio-klubu/ 2009 m. rugpjūčio mėn. viduryje sudarė sutartį su Kipro Larnakos "AEK" klubu.http://www.krepsinis.net/news.php?news_id=116857  2010 m. sausio pabaigoje sudarė sutartį su Prienų "Rūdupio" komanda.http://www.krepsinis.net/rudupis-sukirto-rankomis-su-v-dabkumi-132139.html 2010 m. birželio viduryje sugrįžo į Kiprą ir žaidė "InterCollege Etha Engomis" komandoje.http://www.krepsinis.net/v-dabkus-grizta-i-kipra-144085.html 2011 m. gegužės 28 d. pratęsė sutartį su Nikosijos komanda.http://www.krepsinis.net/v-dabkus-ir-l-juknevicius-lieka-kipre-173689.html

2012 m. liepos pradžioje iki sezono pabaigos buvo paskolintas Lenkijos Slupsko "Energa Czarni" klubui.

 Pasiekimai 

 2002 m. Europos jaunių čempionate išrinktas į geriausių krepšininkų penketuką.
 2003 m. Pasaulio jaunių čempionato sidabro medalio laimėtojas.
 2003 m. Lenkijos čempionas.
 2004 m. Europos jaunimo čempionato bronzos medalio laimėtojas.
 2007 m. Žaidė LKL visų žvaigždžių rungtynėse.
 2007 m. Išrinktas LKL metų geriausiai besiginančiu žaidėju.
 2011 m. Kipro Supertaurė.
 2015 m. LKF ketvirtoji vieta.
 2015 m. BBL trečioji vieta.
 2015 m. LKL trečioji vieta.

 Šaltiniai 

 Nuorodos 
 Basketnews.lt puslapis apie žaidėją

Dabkus, Valdas